1.Ievads

Šis ziņojums un pievienotais dienestu darba dokuments veido ziņojumu, lai atvieglotu Eiropas Savienībai (ES) noteiktā daudzuma aprēķināšanu, un ziņojumu, lai atvieglotu Savienībai, tās dalībvalstīm un Islandei kopīgā noteiktā daudzuma aprēķināšanu saskaņā ar Kioto protokola 3. panta 7.a punktu, 8. un 8.a punktu otrajam saistību periodam un apliecinātu ES, tās dalībvalstu un Islandes spēju uzskaitīt savas emisijas un noteikto daudzumu saskaņā ar Lēmumu 2/CMP.8, kurš pieņemts Pušu konferencē, kas vienlaikus ir Kioto protokola pušu sanāksme, kā noteikts Padomes Lēmuma (ES) 2015/1339 3. panta 2. punktā. Tos nosūtīs Apvienoto Nāciju Organizācijas Vispārējās konvencijas par klimata pārmaiņām (UNFCCC) sekretariātam.

Noteiktā daudzuma aprēķināšana saskaņā ar Kioto protokolu šajā ziņojumā ir priekšnoteikums ES siltumnīcefekta gāzu emisiju samazināšanas mērķa uzskaitīšanai Kioto protokola otrajā saistību periodā. Šajā ziņojumā ietverta arī informācija par iespējām saistībā ar īpašiem uzskaites variantiem saskaņā ar Kioto protokolu.

2.Pārskati attiecībā uz Monreālas protokola nekontrolētu siltumnīcefekta gāzu antropogēnām emisijām pa avotiem un uztveršanu piesaistītājsistēmās

Pilnīgs kopējs pārskats attiecībā uz Monreālas protokola nekontrolētu siltumnīcefekta gāzu antropogēnām emisijām pa avotiem un uztveršanu piesaistītājsistēmās par visiem gadiem no bāzes gada līdz 2014. gadam attiecībā uz ES, tās dalībvalstīm un Islandi ir iesniegts UNFCCC kā atsevišķs dokuments kopā ar šo ziņojumu saskaņā ar Lēmuma 2/CMP.8. I pielikuma 1. punkta a) apakšpunktu.

3.Bāzes gadu noteikšana otrajā saistību periodā

Kopīgajā pārskatā atspoguļoti bāzes gadi, ko dalībvalstis un Islande izraudzījušās savos valsts pārskatos. Ieskats ir sniegts turpmāk.

Dalībvalsts Bāzes gads attiecībā uz CO2, CH4 un N2O Bāzes gads attiecībā uz HFCs, PFCs

un SF6 Bāzes gads attiecībā uz NF3 Austrija 1990 1990 2000 Beļģija 1990 1995 1995 Bulgārija 1988 1995 1995 Horvātija 1990 1990 2000 Kipra 1990 1995 1995 Čehijas Republika 1990 1995 1995 Dānija 1990 1995 1995 Igaunija 1990 1995 1995 Somija 1990 1995 1995 Francija 1990 1990 1995 Vācija 1990 1995 1995 Grieķija 1990 1995 2000 Ungārija 1985–1987 1995 1995 Īrija 1990 1995 1995 Itālija 1990 1990 1995 Latvija 1990 1995 1995 Lietuva 1990 1995 1995 Luksemburga 1990 1995 1995 Malta 1990 1990 1995 Nīderlande 1990 1995 1995 Polija 1988 1995 2000 Portugāle 1990 1995 2000 Rumānija 1989 1989 2000 Slovākija 1990 1990 2000 Slovēnija 1986 1995 1995 Spānija 1990 1995 1995 Zviedrija 1990 1995 1995 Apvienotā Karaliste 1990 1995 1995 Islande 1990 1990 1995

4.Saistību kopīgās izpildes noteikumi saskaņā ar Kioto protokola 4. pantu otrajam saistību periodam

ES, tās dalībvalstis un Islande ir vienojušās kopīgi pildīt savas kvantitatīvās emisiju ierobežošanas un samazināšanas saistības saskaņā ar Kioto protokola 3. pantu Kioto protokola otrajā saistību periodā saskaņā ar Kioto protokola 4. panta noteikumiem. Savienība, tās dalībvalstis un Islande piekrīt kvantitatīvas emisiju samazināšanas saistībām, kas ierobežo to vidējās gada siltumnīcefekta gāzu emisijas otrajā saistību periodā līdz 80 % no to bāzes gada emisiju summas, kas ir atspoguļota Dohas grozījumā.

Kioto protokola 4. pantā ir noteikts, ka līgumslēdzējām pusēm, kas vienojas kopīgi izpildīt savas Kioto protokola 3. pantā noteiktās saistības, attiecīgais emisiju līmenis, kas iedalīts katrai līgumslēdzējai pusei, jānorāda attiecīgajā nolīgumā par saistību kopīgu izpildi. Padomes Lēmumā (ES) 2015/1339 ir izklāstīti nolīguma par saistību kopīgu izpildi nosacījumi, kā arī attiecīgais emisiju līmenis, kas iedalīts katrai līgumslēdzējai pusei. Nolīgumā starp ES, tās dalībvalstīm un Islandi par Islandes dalību ES, tās dalībvalstu un Islandes saistību kopīgajā izpildē Kioto protokola otrajam saistību periodam ir izklāstīti nosacījumi, kas reglamentē Islandes dalību. Emisiju līmeņi nosaka dalībvalstīm un Islandei noteikto daudzumu otrajam saistību periodam. Šie emisiju līmeņi noteikti, pamatojoties uz spēkā esošajiem Savienības tiesību aktiem laikposmam no 2013. gada līdz 2020. gadam saskaņā ar klimata un enerģētikas tiesību aktu kopumu.

5. Noteikto daudzumu aprēķins saskaņā ar 3. panta 7.a punktu, 8. punktu un 8.a punktu

Kopējais noteiktais daudzums ES, tās dalībvalstīm un Islandei Kioto protokola otrajam saistību periodam atbilst Kioto protokola B pielikuma, kas aizstāts ar Kioto protokola Dohas grozījumu, trešajā slejā Savienībai, tās dalībvalstīm un Islandei noteikto bāzes gada emisiju procentuālo daļu (80 %), kas reizināta ar astoņi. Minētā aprēķina rezultātā kopējais noteiktais daudzums ir

37 625 402 324 tonnas CO2 ekv.

Šis noteiktais daudzums ES ir noteikts saskaņā ar nolīgumu par saistību kopīgu izpildi un ir vienāds ar 15 834 334 860 tonnām CO2 ekv.

Noteiktais daudzums dalībvalstīm un Islandei arī noteikts saskaņā ar nolīgumu par saistību kopīgu izpildi un ir uzskaitīts 2. tabulā.